Hasonló lapok csoportosítása.
Radina Matic
radina.matic@gmail.com 2013
Hammer Attila
hammera at pickup dot hu 2014.
Kelemen Gábor
kelemeng at gnome dot hu 2007, 2008, 2009, 2010, 2011, 2012, 2013, 2014, 2015, 2017.
Meskó Balázs
mesko dot balazs az fsf dot hu 2021.
Őry Máté
orymate at gmail dot com 2007, 2008.

# Fájlok rendszerezése csoportosított lapokon

Ha a gedit alkalmazásban több lappal dolgozik, ezeket csoportokba szervezheti, így a megnyitott fájlokat átláthatóbban kezelheti. Az új lapcsoport hozzáadásakor a gedit ablaka két ablaktáblára lesz osztva, az új ablaktáblán megnyílik egy új „Névtelen dokumentum” és az aktív lesz. Egy lapcsoportban fájlokat is megnyithat, ezenkívül a lapokat áthelyezheti egyik lapcsoportból a másikba.

# Új lapcsoport nyitása a gedit ablakban

Új lapcsoport nyitásához tegye a következők egyikét:

Kattintson a jobb egérgombbal egy lapon, és válassza az Áthelyezés új lapcsoportba lehetőséget.

Nyomja le a CtrlAltN billentyűkombinációt.

Ez a művelet két részre osztja a gedit ablakát, és az új lapcsoportot tartalmazó ablaktábla az aktív lap jobb széléhez lesz helyezve. Ezután a fogantyút szükség szerint balra és jobbra mozgathatja a hely felosztásához a gedit ablaktáblái között.

A képernyőmérettől függően több lapcsoportot is megnyithat a gedit alkalmazásban, de a megfelelő láthatósághoz mozgatnia kell a fogantyút.

Egy lapcsoport ablaktábla bezárásához csak zárja be az összes benne nyitott lapot.

# Egy lap áthelyezése másik lapcsoportba

Ha egy lapot az egyik lapcsoportból a másikba szeretné mozgatni, tegye a következők egyikét:

Kattintson, és tartsa lenyomva az egérgombot a lapon.

Húzza a lapot egy másik lapcsoport-ablaktáblába.

Helyezze az új lapcsoportban lévő lapok mellé.

Engedje fel az egérgombot.