Erstat tekststykker i en fil.
Jim Campbell
jcampbell@gnome.org
Daniel Neel
dneelyep@gmail.com
Sindhu S
sindhus@live.in
Ekaterina Gerasimova
kittykat3756@gmail.com
Shobha Tyagi
tyagishobha@gmail.com
Young Li
li.young1618@gmail.com
M.P. Rommedahl
Lhademmor@gmail.com 2008
Ask Hjorth Larsen
asklarsen@gmail.com 2008
scootergrisen
2020

# Erstat tekst

Redigering af tekst kan tage lang tid. For at spare tid inkluderer gedit funktionen Erstat som hjælper dig med at finde og erstatte tekststykker.

# Erstat tekst i gedit

Åbn Erstat-værktøjet ved at klikke på MenuknappenFind og erstat … eller tryk på CtrlH.

Indtast den tekst du vil erstatte i Find-feltet.

Indtast den nye tekst, der skal erstattes med, i Erstat med-feltet.

Når du har indtastet den oprindelige tekst og erstatningsteksten, så kan du tilføje ekstra parametre til søgningen. Du kan også vælge hvad du vil erstatte:

For kun at erstatte det næste match klikkes på Erstat.

Erstat alle forekomster af den tekst, der blev søgt efter, ved at klikke på Erstat alle.

Brug funktionen Erstat alle med forsigtighed. Erstat alle virker på hele din tekstfil, og giver dig ikke mulighed for at fremhæve tekststykker, hvor funktionen erstat udføres.

# Flere valgmuligheder

Hvis du vil kan du tilføje ekstra parametre til din søgning:

## Forskel på store/små bogstaver

Indstillingen Forskel på store/små bogstaver giver dig mulighed for at angive om din søgning skal skelne mellem store og små bogstaver. Hvis indstillingen er tilvalgt, så skelnes der mellem store og små bogstaver. Hvis den er fravalgt, så skelnes der ikke mellem store og små bogstaver.

## Søg kun efter hele ord

Brug indstillingen til at søge efter et bestemt ord uden fragmenter fra andre ord. Hvis du f.eks. søger efter ordet “and”, når indstillingen er tilvalgt, så matches ordet “and”. men ikke ordene “sand” og “landmand”.

## Søg baglæns

Kommandoen opfører sig på samme måde som kommandoen Find forrige. Hvis du vil gå gennem søgeresultaterne fra slutningen til begyndelsen, så vælg denne indstilling.

## Start forfra når slutningen er nået

Når indstillingen Begynd forfra ved slut er aktiveret, så genstarter gedit søg-/erstat-handlingen fra filens begyndelse, når filens slutning er nået. Det sikrer, at din søg-/erstat-handling kommer gennem hele filen.

# Brug undvigesekvenser

Du kan bruge undvigesekvenser til at søge efter linjeskift, vognretur og tabulatorer.

## \n

Linjeskift

## \r

Vognretur

## \t

Tabulator

Hvis du vil søge efter en \ (omvendt skråstreg) eller en af undvigesekvenserne i teksten, så skal du undvige den omvendte skråstreg med en ekstra omvendt skråstreg. For f.eks. at søge efter \ skal du indtaste \\ i søg- eller erstat-feltet. Du kan søge efter undvigesekvenser på samme måde: for at søge efter eller erstatte med et \n, brug frasen \\n.